François Pignon

François Pignon alebo François Perrin je meno pre niekoľko fiktívnych postáv vytvorených Francisom Veberom.

 Popis a história 
Toto meno sa prvýkrát objavilo v roku 1971 v hre Francisa Vebera Le Contrat, ktorú v divadle stvárnil Jean Le Poulain. Hra bola adaptovaná do filmu o dva roky neskôr pod názvom Dotieravý chlap, Jacques Brel sa stal prvým hercom, ktorý stvárnil Françoisa Pignona. Následne sa vo viacerých komédiách, ktorých je Veber režisérom a scenáristom, objavuje postava nesúca toto meno. V iných filmoch toho istého autora sa objavujú postavy nazývané François Perrin, ktoré predstavujú variant Françoisa Pignona, pričom tieto dve mená označujú v mysli ich autora rovnaký typ postavy. François Perrin sa prvýkrát objavil v podobe Pierra Richarda vo filme Veľký blondín s čiernou topánkou z roku 1972.

Spoločnou vlastnosťou týchto postáv, ktoré sú dnes súčasťou francúzskeho filmu, je roztržitosť (niekedy hraničiacou s idiociou), naivita a láskavosť. Postavu najčastejšie interpretoval Pierre Richard a objavila sa v siedmich filmoch. Postavu vo filmoch stvárnili aj Jacques Brel, Patrick Dewaere, Jean-Pierre Marielle, Patrick Bruel, Jacques Villeret, Daniel Auteuil, Gad Elmaleh a Patrick Timsit. V divadelnej hre Cher trésor hral Pignona Gérard Jugnot.

Meno Françoisa Pignona sa druhýkrát objavuje vo filme Otec a otec (1983), kde ho po prvý raz má Pierre Richard. Od tejto chvíle dostal prednosť pred Françoisom Perrinom, ktorý sa už nepoužíval až do roku 1996, keď bol pridelený Patrickovi Bruelovi v Jaguári. Francis Veber vo väčšine svojich diel používa fiktívneho Françoisa Pignona / Perrina, no výnimkou je Drž hubu! kde sa Depardieu volá Quentin, pretože Veber nebol autorom pôvodného nápadu.

 Výskyt 
Filmy s postavou Françoisa Pignona:
+François PignonRokFilmOriginálny názovPostavaHerecRežisérPoznámka1971–Le ContratFrançois PignonJean Le PoulainFrancis Veberdivadelná hra1973Dotieravý chlapL'EmmerdeurFrançois PignonJacques BrelÉdouard Molinaro1983Otec a otecLes CompèresFrançois PignonPierre RichardFrancis Veber1986UtečenciLes FugitifsFrançois PignonPierre RichardFrancis Veber1998Jeden blbec na večeruLe Dîner de consFrançois PignonJacques VilleretFrancis Veber2001KondomédiaLe PlacardFrançois PignonDaniel AuteuilFrancis Veber2005DablérLa DoublureFrançois PignonGad ElmalehFrancis Veber2008–L'EmmerdeurFrançois PignonPatrick TimsitFrancis Veber2012–Cher trésorFrançois PignonGérard JugnotFrancis Veberdivadelná hra2013–Le PlacardFrançois PignonÉlie SemounFrancis Veberdivadelná hra

Filmy s postavou Françoisa Perrina:
+François PerrinRokFilmOriginálny názovPostavaHerecRežisér1972Veľký blondín s čiernou topánkouLe Grand Blond avec une chaussure noireFrançois PerrinPierre RichardYves Robert1974Návrat veľkého blondínaLe Retour du Grand BlondFrançois PerrinPierre RichardYves Robert1976HračkaLe JouetFrançois PerrinPierre RichardFrancis Veber1976–On aura tout vuFrançois PerrinPierre RichardGeorges Lautner1979HlavičkaCoup de têteFrançois PerrinPatrick DewaereJean-Jacques Annaud1979Vrav, vrav, zaujímaš maCause toujours... tu m'intéresses !François PerrinJean-Pierre MarielleÉdouard Molinaro1981KopytoLa ChèvreFrançois PerrinPierre RichardFrancis Veber1996JaguárLe JaguarFrançois PerrinPatrick BruelFrancis Veber

 Referencie 

 Externé odkazy 
 François Pignon, el idiota universal – PDF

 Zdroj 

Kategória:Fiktívne postavy
Kategória:Filmové postavy